Хоро Г.Н. Чиряев аатынан орто оскуолата

**Хоро орто оскуолата** — Үөһээ Бүлүү улууһун биир бөдөҥ, дириҥ устуоруйалаах уонна биллэр оскуолаларыттан биирдэстэрэ.

## Устуоруйата
* 1919 с. Тыымпы диэн Хоро урукку киин сиригэр (билиҥҥи бөһүөлэктэн 8 км сиргэ) Георгий Николаевич Чиряев диэн сэниэ ыал аҕа баһылыга бэйэтин дьиэтин биэрэн туран бастакы оскуоланы арыттарбыта. Кини Бодойботтон Асфер Тимофей Павлович диэн ааттаах бастакы учууталы аҕалбыта.
* 1926 с. бастакы сүһүөх (начаалынай) оскуола буолар. Бу сылларга оскуолаҕа Дягилев Андрей диэн Гражданскай сэрии кыттыылааҕа үлэлээбитэ.
* 1929 с. бастакы пионерскай дружина тэриллибитэ.
* 1959 с. — сэттэ кылаастаах оскуола буолар.
* 1961 с. — аҕыс кылаастаах оскуола буолар.
* 1973 с. — орто оскуола стаатуһун ылар.
* 1975 с. «Чэчир» үлэ-сынньалаҥ лааҕыра тэриллибитэ.
* 1978 с. «Капуста», «Овощевод» лааҕырдар тэриллибиттэрэ.
* 1983—1984 үөрэх сылыгар икки этээстээх саҥа оскуола аһыллыбыта.
* 1990—1991 үөрэх сылыгар «Алаас симэҕэ» үҥкүү-ырыа ансаамбыла тэриллибитэ.
* 2001 с. — улуустааҕы тыа оскуола-гимназията буолар.
* 2004 с. — СӨ бэрэсидьиэнин 1484№ ыйааҕынан Г. Н. Чиряев аата иҥэриллибитэ.
* 2005 с. Хоро оскуолата өрүс хаҥас биэрэгэр сытар оскуолалар тирэх кииннэрэ буолбута.
* 2007 с. «Ыллык» научнай-чинчийэр лааҕыр аһыллыбыта.
* 2008 с. атырдьах ыйыгар таас оскуола бастакы сваята түспүтэ.
* 2009 сылтан Муниципальнай үөрэхтиир тэрилтэ «Хоро орто уопсай үөрэхтээһин Г. Н. Чиряев аатынан оскуолата» диэн аатырар.
* 2010 с. саҥа таас оскуола үлэҕэ киирбитэ.

## Билиҥҥитэ

2009/10 үөрэх сылыгар 306 үөрэнээччи баар этэ. Кылаас-комплектарын ахсаана 21., бастакы сүһүөх — 5, иккис — 11, 3-с — 5.

49 учуутал, 4 иитээччи (баспытаатал) үлэлииллэрэ.

2000/01 үөрэх сылыттан саҕалаан оскуола «Инникигэ хардыы» өрөспүүбүлүкэтээҕи научнай практическай конференцияҕа кыттан барбыта. Өрөспүүбулүкэ таһымыгар 2 оҕо лауреат, 8 оҕо дипломант буолбуттара, 2 оҕо бүтүн Арассыыйатааҕы финаал кыттыылаахтара, 1 оҕо «Инникигэ хардыы — Юниор» научнай техническэй быыстапка кыттыылааҕа буолбуттара.

2005 с. оскуола оҕолоро түүр омуктарын үөрэтиигэ кытталлар. 2007 с. икки оҕо «Түүр эйгэтэ» норуоттар ыккардыларынааҕы научнай конференцияҕа Улан-Баатарга кыттыбыттара.

Сылын ахсын «Экстрим» диэн ааттаах спортивнай кулууп кыттыылаахтара араас маршруттарынан сүүрүү тэрийэллэр (Хоро-Түҥ-Хоро, Хоро-Марха-Хоро). Салайааччы үрдүкү категориялаах физкультуура учуутала Васильев Савва Васильевич.

Нуучча тылын учуутала Попова Валентина Николаевна салалтатынан «Novitas» диэн ааттаах пресс-куруһуок үлэлиир.

## Үтүөлээх учууталлар, Үөрэхтээһин туйгуннара, нэһилиэк Бочуоттаах олохтоохторо
* Васильева О. Р.
* Егоров Е. Т.
* Павлов Н. Г.
* Васильева Т. Л.
* Васильев С. В.
* Бестинова М. В.
* Бабаранова Е. Н.
* Борисова С. П.
* Попова В. Н.
* Никифоров В. А.
* Дягилев А. А.
* Константинова Т. И.
* Алексеева Н. Д.
* Алексеева Р. Н.
* Герасимова Д. А.
* Иванова Г. П.
* Ксенофонтова С. Т.
* Николаева М. В.
* Софронова М. И.
* Феофанова С. С.
* Тарасова Г. В.
* Яковлева Т. Н.

«Алаас симэҕэ» диэн ансаамбыл 6 хайысханан үлэлиир:
* вокальнай (сал. Алексеева Н. Д.)
* үҥкүү (сал. Иванова Т. В.)
* «Сэһэн-Тэптэл» драма куруһуога (сал. Назарова А. Е.)
* фольклор (сал. Бабаранова Е. Н.)
* «Нарыйа» муода устуудьуйата (сал. Тарасова Г. В.)
* спортивнай баал үҥкүүлэрэ (сал. Николаев Н. С.)


Билэ:Хоро оскуолата.jpg|Хоро оскуолата


## Быһаарыылар